ମୁମ୍ବାଇଃ ବଲିଉଡର ଷ୍ଟାଇଲିସ୍ ଏବଂ ସବୁଠୁ ଫ୍ୟାଶନେବୁଲ ଅଭିନେତ୍ରୀ ମଧ୍ୟରୁ ଜଣେ ଉର୍ବଶୀ ରାଉତେଲା। ଷ୍ଟାଇଲିସ୍ ଅନ୍ଦାଜ ପରେ ଏବେ ତାଙ୍କର ସାମ୍ନାକୁ ଆସିଛି ଆକ୍ସନ ଅନ୍ଦାଜ। ତାଙ୍କର ଏହି ଆକ୍ସନ ଅନ୍ଦାଜକୁ ନେଇ ଚର୍ଚ୍ଚା ସୃଷ୍ଟି ହୋଇଛି।
ଉର୍ବଶୀଙ୍କ ଏହି ଭିଡିଓକୁ ତାଙ୍କ ଫ୍ୟାନ୍ମାନେ ବେଶ୍ ପସନ୍ଦ କରିଛନ୍ତି। ଏହାକୁ ବର୍ତ୍ତମାନ ପର୍ଯ୍ୟନ୍ତ ୧.୬ ମିଲିଅନ୍ ଥର ଦେଖାଯାଇଛି। ଜଣେ ୟୁଜର୍ ତାଙ୍କୁ କହିଛନ୍ତି ଫିଟ୍ ରହିବାର ଏହା ହିଟ୍ ଟେକ୍ନିକ୍।
ସୂଚନା ମୁତାବକ ନିକଟରେ ଅରବର ସୁପରଷ୍ଟାର ମହୋମ୍ମଦ ରମାଦାନଙ୍କ ସହ 'ବର୍ସାଚେ ବେବି'ରେ ଦେଖିବାକୁ ମିଳିଥିଲା। ଆଗକୁ ତାଙ୍କୁ ଜିଓ ଷ୍ଟୁଡିଓଜ୍ର ଅପ୍କମିଂ ୱେବସିରିଜ୍ 'ଇନ୍ସପେକ୍ଟର ଅଭିନାଶ'ରେ ଦେଖିବାକୁ ମିଳିବ। ଏଥିରେ ସେ ରଣଦୀପ ହୁଡ୍ଡାଙ୍କ ଅପୋଜିଟ୍ରେ ନଜର ଆସିବେ। ଏଥିସହ ଉର୍ବଶୀ ଖୁବଶୀଘ୍ର ନିଜର ତାମିଲ ଡେବ୍ୟୁ ମଧ୍ୟ କରିବାକୁ ଯାଉଛନ୍ତି।
